钦定古今图书集成/历象汇编/历法典/第075卷 > 唐顺之稗编 > 〈附〉熊朋来月令中星〈惊蛰在雨水前〉
## 钦定古今图书集成/历象汇编/历法典/第075卷 > 唐顺之稗编 > 〈附〉熊朋来月令中星〈惊蛰在雨水前〉

《尧典》“四仲月中星如火。”虚、昴，各指一星而言。中春星
鸟，本是柳与星，而以鹑鸟言之。火虽心星，而氐、房亦
皆大火之法也。《月令》中星，孟春月建寅，日躔亥，自有
危、室、壁，而但言室，昏参、旦尾，亦各举其一宿，以记中
星。中春月卯日，戌，有奎、娄、胃，而但言奎，言日初入戌，
即躔奎。昏旦鬼斗中，不言鬼、斗，而言弧建，弧在鬼南，
建在斗上。季春月辰日，酉有胃、昴，而但言胃昏星旦
牛中，亦不但星牛。孟夏月巳日，申有毕、觜、参、井，而但
言毕，亦谓初入申，在毕，昏旦翼、女中，则轸与虚、危以
次中矣。中夏月午日，未有井、鬼、柳，而但言东井，“昏亢、
旦危中”，以次及馀星也。季夏月未日午有柳星、张，而
但言柳，昏有氐、房、心，中言“大火”，则氐、房在焉。旦奎中，
亦有娄、胃，随中气深浅而中。孟秋月申日巳，先有《翼》
而言轸，此不以中气初过言，而究其在巳之末。躔昏
建星中宜言斗，而言建旦毕中，则以次觜参中可知。
中秋月酉日在辰，当躔轸末度，以及角、亢，而专言“角”，
举中以见首。末昏旦牛参中，不言参而言觜，三星附
参中，举小以见大也。季秋月戌日卯，有氐房心，而但
言房，犹《中秋》言角也。“昏旦虚柳”，亦举一星为记。孟冬
月亥日寅，有尾箕，而但言尾，记初入寅之度也。昏危
旦星，中接上月虚柳言之。中冬月子日丑，有斗牛，但
言斗入寅首，躔入斗度，以次及牛，不言可知。“昏壁旦
轸”，中接上月包，室、翼二星在其中矣。“季冬建丑日躔
子，有女虚、危”，但言女初入，子先女度也。“昏娄旦氐中。”
大抵太阳行度与昏旦中星，皆以中气过后言之，《尧
典》《月令》皆然。若专指一星，而谓此一月专在是星，则
固哉！其言星而证之天文，必有不合之处。俗儒谓《尧
典》中星与《月令》差，又谓《月令》中星与今逐月中星复
差。初不思中气有浅深，中星有推移，执《月令》每月所
指三星，而谓是月专在是星，宜其不合矣。愚按：太阳
以逐月中气，后移一辰，自有定法。如昏旦中星，只当
以月建对冲昏旦互求之。孟春昏中之星，即孟秋旦
中之星；孟夏旦中之星，即孟冬昏中之星，不可拘一
月一星。《传》曰：“火中寒暑乃退。”六月初昏，心星中而暑
退。十二月平旦，心星中而“寒退。”此即求昏旦中星之
捷法也。

“《月令》孟春之月，言蛰虫始振，在东风解冻之下。仲春
之月，言始雨水，桃始华，则雨水宜为二月节。”《疏》云：“汉
时以惊蛰为正月中，雨水为二月节。刘歆作《三统历》，

中气也’。唐一行改在雨水之后。《周礼考工记》注：‘启蛰’”
正月中，《太元卦气》亦以惊蛰在雨水前。旧图于雨水
下注云：“律夹钟”，今雨水在惊蛰前。未知刘歆所改，抑
亦一行所改也？观太元卦气旧说，疑刘歆欲改而未
能，至后人始以其书而改之。十二月节气中气之法，
亦始于秦汉以来，立此法以推日之行度，古人简略，
止占中星而已。《尧典》占四仲之中星，《月令》占十二月
之中星，不但宵中而并及其旦中，于是占法愈密矣。